b'\n_START_ARTICLE_\nHypnose\n_START_SECTION_\nForskning\n_START_PARAGRAPH_\nDer er forsket virkelig meget i hypnose. Der findes over 12.000 studier af h\xc3\xb8j kvalitet der bakker brugen af terapeutisk hypnose op og som kan p\xc3\xa5vise hypnotiske f\xc3\xa6nomener. P\xc3\xa5 trods af det, er der stadig ikke konsensus omkring, hvad hypnose egentligt er. S\xc3\xa5 det er derfor meget sv\xc3\xa6rt at give en kort pr\xc3\xa6cis definition. Nogle forskere mener, det er en speciel tilstand, en tilstand der adskiller sig fra normaltilstanden f.eks. i form af trance. Andre mener at bevidsthedens kritiske sans passiviseret i en mental fokusering. De fleste prominente forskere i dag bl.a. forskeren Irving Kirsch, mener dog at hypnose ikke adskiller sig fra normaltilstanden. Hypnose best\xc3\xa5r af helt normale kognitive processer ogs\xc3\xa5 som finder sted i enhver anden social sammenh\xc3\xa6ng. Der er indtil nu ikke nogen, der har kunnet p\xc3\xa5vise at en hypnotiseret hjerne er anderledes end en ikke-hypnotiseret hjerne. Man har med andre ord ikke kunne finde en tilstands\xc3\xa6ndring i hjernen som fort\xc3\xa6ller, at nu er personen hypnotiseret. Man kan dog se at folk, der er i hypnose, reagerer en anelse mere p\xc3\xa5 suggestioner (forslag fra hypnotis\xc3\xb8ren), end de normalt ville have gjort og at hjernen opfatter det de forestiller sig som om det er virkeligt. _NEWLINE_Hypnose kan derfor ogs\xc3\xa5 opleves p\xc3\xa5 en v\xc3\xa6ld af forskellige m\xc3\xa5der. Nogle vil opleve at det f\xc3\xb8les lidt lige som at dagdr\xc3\xb8mme, at falde i staver eller at blive opslugt (af en god bog e.l.), at man lever sig ind i forestillingen, som om det er virkeligt. Andre vil opleve enorm energi, andre igen vil opleve afslapning. Nogen vil slet ikke opleve, at noget er anderledes eller at de fokuserer p\xc3\xa5 en anden m\xc3\xa5de end normalt, de reagerer bare p\xc3\xa5 suggestioner \xc3\xb8jeblikkeligt som om det er virkeligt selvom intet f\xc3\xb8les anderledes. Der er meget der tyder p\xc3\xa5, at hypnose ikke er andet end kunsten at give suggestioner fra hypnotis\xc3\xb8rens side og evnen til leve sig ind i og tro p\xc3\xa5 den suggestion fra den hypnotiseredes side. Hvis hypnotis\xc3\xb8ren betoner afslapning er det det hypnose bliver oplevet som, er det energi er det det, er det optagethed eller trance er det gerne det man f\xc3\xa5r, men suggestionen kan v\xc3\xa6re hvad som helst.Under hypnose er sindet mere tilb\xc3\xb8jeligt til at opfatte det der fokuseres p\xc3\xa5 som signifikant. Dog kun indenfor ens grundl\xc3\xa6ggende sikkerhedsm\xc3\xa6ssige, etiske og moralske grundopfattelser. Suggestioner kan v\xc3\xa6re verbale udsagn, kropsprog, kontekst, rummet omkring os, alt det som vi kan opfatte og som kan lede vores oplevelse. De kan ogs\xc3\xa5 opfattes som bev\xc3\xa6gelser opfattes af underbevidstheden alene. _NEWLINE_Nogle hypnotis\xc3\xb8rer betoner, at de taler med et ubevidst sind eller direkte med underbevidstheden. Hjerneforskere har dog sv\xc3\xa6rt ved at finde en ubevidst sind, der adskiller sig fra andre neurologiske processer. Der er med andre ord aldrig blevet fundet et ubevidst sind. Vi ved, at vi er bevidste, vi har bare endnu ikke fundet ud af hvad bevidsthed er. S\xc3\xa5 at dele bevidsteheden op giver ikke rigtig mening. Det giver m\xc3\xa5ske mere mening at tale om nogle neurologiskeprocesser og at nogle af de processer genkender, vi som bevidste tanker. Gennem t\xc3\xa6nkning kan vil blive p\xc3\xa5virkede gennem suggestioner fra omverdenen, og gennem vores indre oplevelser kan vi blive p\xc3\xa5virkede og blive bevidste om det og den oplevelse kan skabe nye tanker. _NEWLINE_Denne definition siger det meget godt. Selvom den er m\xc3\xb8ntet p\xc3\xa5 hypnoseterapi, er det det samme der skaber andre hypnotiske f\xc3\xa6nomener: \xe2\x80\x9dHypnoseterapi er ... en terapi best\xc3\xa5ende af \xe2\x80\x9dforestillede suggestioner\xe2\x80\x9d af ord der bliver brugt til at stimulere bevidste forestillinger gennemgribende nok til at bringe terapeutisk forandring.\xe2\x80\x9d \xe2\x80\x93 (Donald Robertson, 2013, s. 3) _NEWLINE_Det er bevidste forestillinger, der skaber f\xc3\xa6nomenet. Det er ikke den anden vej rundt. Man beh\xc3\xb8ver med andre ord ikke omg\xc3\xa5 noget kritisk sind, eller v\xc3\xa6re i dyb trance, eller \xc3\xa6ndre en tilstand. Det der skaber hypnose, er en bevidst forestilling, som personen kan leve sig nok ind i, og det s\xc3\xa6tter r\xc3\xa6kke processer igang, s\xc3\xa5 hjernen oplever det som virkeligt i st\xc3\xb8rre eller mindre grad. Hypnotis\xc3\xb8ren kan udnytte forskellige tricks til at g\xc3\xb8re den forestilling st\xc3\xa6rkere f.eks., ved hj\xc3\xa6lp af sm\xc3\xa5 chok, eller et begreb som man kalder "pacing and leading" indenfor NLP, samt visualiseringer, og andre ting som hj\xc3\xa6lper med til at bekr\xc3\xa6fte at suggestionen tager effekt. Derved styrker tankerne og den indre oplevelse/f\xc3\xb8lelserne hinanden, og der bliver skabt en form for oplevelses-loop, som skaber hypnose (at det opleves som om det er sandt)\n_START_SECTION_\nHypnoterapi\n_START_PARAGRAPH_\nHypnoterapi er et slang ord og en forkortelse af hypnoseterapi. Der findes en hel profession af hypnotis\xc3\xb8rer, der guider deres klienter frem til hypnose via suggestioner i overensstemmelse med de forhold der \xc3\xb8nskes bearbejdet eller den adf\xc3\xa6rd der \xc3\xb8nskes \xc3\xa6ndret. Her er der selvf\xc3\xb8lgelig tale om hypnosebehandling.  Det giver anledning til at hypnose bliver brugt sammem med  terapi.\n_START_SECTION_\nHistorie\n_START_PARAGRAPH_\nHypnosetilstanden og suggestion kontrol har v\xc3\xa6ret brugt i helbredende \xc3\xb8jemed fra 1552 f.Kr., dateringen for en egyptisk papyrusrulle, som beskriver hypnotiske suggestioner \xe2\x80\x93 og sandsynligvis endnu f\xc3\xb8r, men det vides ikke med sikkerhed._NEWLINE_Den nuv\xc3\xa6rende form for hypnoseterapi har rod i Freuds (1856-1936) og C.G. Jungs (1875-1961) psykologiske modeller. B\xc3\xa5de Freud og Jung studerede hypnose og hypnoseterapi. Is\xc3\xa6r Freud var i en periode overbevist om hypnoses virkning ift. at n\xc3\xa5 de lag i psyken, som ellers ikke er tilg\xc3\xa6ngelige._NEWLINE_Dr.phil. Alfred Lehmann (1858-1921), den f\xc3\xb8rste danske professor i psykologi og senere stifter af Psykologisk Laboratorium, skrev b\xc3\xb8ger om hypnose som normaltilstand._NEWLINE_I mange \xc3\xa5r var hypnose imidlertid ikke accepteret hverken som redskab i forbindelse med anden terapi eller som selvst\xc3\xa6ndig, helbredende terapiform_NEWLINE_Med den amerikanske psykiater Milton H. Erickson (1901-1980) fik hypnoterapien en teori samt teserne "hypnose er en tilstand med speciel bevidsthed og modtagelighed overfor ideer\xe2\x80\xa6speciel villighed til at unders\xc3\xb8ge ideer for deres iboende v\xc3\xa6rdi" og "hypnose = trance er en tilstand af intens og sn\xc3\xa6vert fokuseret opm\xc3\xa6rksomhed, en tilstand hvor klienten l\xc3\xa6gger m\xc3\xa6rke til det, der er umiddelbart vigtigt". _NEWLINE_I USA er hypnoseterapi nu anerkendt og hypnosetilstanden bliver brugt f.eks. som an\xc3\xa6stesi p\xc3\xa5 hospitaler._NEWLINE_Den danske grundbog i hypnoterapi, "Hypnose og hypnoterapi" udgivet p\xc3\xa5 forlaget Klim, 2004, er skrevet af den \xc3\xa5rhusianske l\xc3\xa6ge Jens-J\xc3\xb8rgen Gravesen._NEWLINE_I \xc3\xa5rene omkring 2000 er hypnose og hypnoterapi blevet en almindeligt anerkendt, n\xc3\xa6rmest moderne, behandlingsform ogs\xc3\xa5 i Danmark. Hypnoterapiskoler er skudt op, og som ved andre terapeutiske uddannelser er der kun Foreningen af Danske psykoterapeuters (FaDP) registrerings ordning, der garanterer kvaliteten af de uddannelser, der udbydes.\n_START_SECTION_\nBehandlingen\n_START_PARAGRAPH_\nBehandlingerne kan foreg\xc3\xa5 p\xc3\xa5 mange forskellige m\xc3\xa5der da der ikke er nogen skabelon for hvordan en hypnose eller hypnoseterapeutisk behandling foreg\xc3\xa5r._NEWLINE_Nogle starter behandlingen med at guide klienten i hypnose og derefter have samtale med klienten om problemstillingen imens han eller hun er i hypnose. Andre bruger indirekte hypnoseinduktion ogs\xc3\xa5 kaldt convert hypnose. Dvs. de leder klienten i hypnose under samtale uden klintens viden. Nogle hypnotis\xc3\xb8rer og hypnoseterapeuter bruger kun lyn induktioner. _NEWLINE_Hypnoterapi eller hypnoseterapi har et bredt anvendelsesomr\xc3\xa5de fra total an\xc3\xa6stesi, smertebehandlig, rygestop, v\xc3\xa6gtreduktion til behandling af fobier, angst o.l.med andre ord alle problemstillinger som har med tanker f\xc3\xb8lelser og adf\xc3\xa6rd at g\xc3\xb8re.\n_START_SECTION_\nRegistrering af hypnotis\xc3\xb8rer og hypnoterapeuter\n_START_PARAGRAPH_\nHypnotis\xc3\xb8r og hypnoterapeut er ikke en beskyttet titel, s\xc3\xa5 alle kan i princippet kalde sig det. Sundhedsstyrelsen har fremsat en lov om registrering af alternative behandlere. Denne lov betyder, at de hypnotis\xc3\xb8rer og hypnoterapeuter, der lever op til bestemte faglige og uddannelsesm\xc3\xa6ssige krav og betaler et \xc3\xa5rligt bel\xc3\xb8b til RAB, kan kalde sig registrerede, alternative behandlere (RAB), hvilket er en beskyttet titel. Hypnoseuddannelsessteder skal endvidere godkendes og betale et bel\xc3\xb8b til RAB for at kunne uddanne hypnotis\xc3\xb8rer, der m\xc3\xa5 kalde sig ved RAB-titlen. Derudover findes der psykoterapeutiske uddannelser der bruger hypnose som redskab, disse har den beskyttede titel: Reg. Hypnopsykoterapeut FaDP, til forskel fra RAB ordningen har disse eksempelvis best\xc3\xa5et 4 eksamener og gennemf\xc3\xb8rt specifikt tilrettelagte uddannelser m\xc3\xa5lrettet psykoterapeuter.\n_START_SECTION_\n\xc3\x85benhed overfor hypnose\n_START_PARAGRAPH_\nDer er uenighed omkring brugen af begrebet modtagelighed, da de fleste mennesker er modtaglige. Grunden til, at der i videnskaben er en opfattelse af, at nogle er "nemmere" at hypnotisere end andre er kort sagt mangel p\xc3\xa5 viden om hypnose og m\xc3\xa5der, hvorp\xc3\xa5 hypnosetilstanden opn\xc3\xa5s. Langt de fleste velfungerende mennesker kan bringes i hypnose. Forskellen ligger kun i trancedybden._NEWLINE_De mennesker, som har evnen til komme dybest ned i hypnosetilstanden, bliver ofte udvalgt af showhypnotis\xc3\xb8rer, som, vha. suggestioner, manipulation og situationen som helhed, f\xc3\xa5r dem til at agere p\xc3\xa5 en underholdende m\xc3\xa5de._NEWLINE_Der er bred enighed i litteraturen om, at al hypnose i realiteten er selvhypnose. Det indeb\xc3\xa6rer at Hollywood-opfattelsen af hypnose som en m\xc3\xa5de, hvorp\xc3\xa5 man kan tage kontrol over et andet menneske mod dets vilje ikke kan bekr\xc3\xa6ftes eller afkr\xc3\xa6ftes.'